ᱥᱳᱯᱤᱭᱟᱱ ᱦᱚᱱᱚᱛ

ᱥᱳᱯᱤᱭᱟᱱ ᱥᱮ ᱥᱩᱯᱤᱭᱟᱱ ᱥᱤᱧᱚᱛᱤᱭᱟᱹ ᱛᱟᱞᱢᱟ ᱥᱟᱥᱚᱱᱮᱫ ᱮᱞᱟᱠᱟ ᱡᱟᱹᱢᱢᱩ ᱟᱨ ᱠᱟᱹᱥᱢᱤᱨ ᱨᱮᱱᱟᱜ ᱢᱤᱫ ᱦᱚᱱᱚᱛ ᱠᱟᱱᱟ᱾ ᱱᱚᱣᱟ ᱦᱚᱱᱚᱛ ᱪᱮᱛᱟᱱ ᱛᱮᱜᱮ ᱱᱟᱜᱟᱢᱤᱭᱟᱹ ᱦᱚᱨ ᱢᱩᱜᱷᱳᱞ ᱦᱚᱨ (ᱨᱳᱰ) ᱪᱟᱞᱟᱣ ᱟᱠᱟᱱᱟ, ᱦᱚᱱᱚᱛ ᱨᱮᱱᱟᱜ ᱡᱟᱹᱥᱛᱤ ᱜᱟᱱ ᱡᱟᱭᱜᱟ ᱜᱮ ᱵᱩᱨᱩ ᱟᱨ ᱵᱤᱨ ᱛᱮ ᱮᱥᱮᱫ ᱢᱮᱱᱟᱜᱼᱟ᱾ ᱥᱳᱯᱤᱭᱟᱱ ᱦᱚᱱᱚᱛ ᱯᱤᱨ ᱯᱟᱧᱡᱟᱞ ᱵᱩᱨᱩᱢᱟᱞᱟ ᱨᱮ ᱢᱮᱱᱟᱜ ᱠᱷᱟᱹᱛᱤᱨ ᱱᱚᱰᱮ ᱟᱹᱰᱤᱜᱟᱱ ᱨᱮᱭᱟᱨ ᱜᱮᱭᱟ᱾ ᱥᱤᱧᱚᱛ ᱦᱟᱹᱴᱤᱝ ᱚᱠᱛᱚ ᱨᱮ ᱱᱚᱣᱟ ᱯᱩᱞᱣᱟᱢᱟ ᱦᱚᱱᱚᱛ ᱨᱮᱱᱟᱜ ᱢᱤᱫ ᱛᱚᱦᱚᱥᱤᱞ ᱛᱟᱦᱮ ᱠᱟᱱᱟ᱾ ᱒᱐᱐᱗ ᱨᱮᱱᱟᱜ ᱢᱟᱪ ᱪᱟᱸᱫᱚ ᱥᱤᱧᱚᱛᱤᱭᱟᱹ ᱥᱚᱨᱠᱟᱨ ᱴᱷᱮᱱ ᱠᱷᱚᱱ ᱱᱚᱣᱟ ᱫᱚ ᱦᱚᱱᱚᱛ ᱨᱮᱱᱟᱜ ᱢᱟᱹᱱ ᱮ ᱧᱟᱢ ᱠᱮᱫᱟ᱾ ᱥᱳᱯᱤᱭᱟᱱ ᱡᱮᱜᱮᱛ ᱛᱟᱞᱟ ᱨᱮ ᱱᱚᱰᱮᱱᱟᱜ ᱴᱟᱠᱟ ᱡᱚ, ᱮᱯᱨᱤᱠᱳᱴ, ᱯᱤᱪ, ᱱᱟᱥᱯᱟᱛᱤ, ᱵᱮᱨᱤ, ᱪᱮᱨᱤ ᱟᱨ ᱥᱟᱱᱟᱢ ᱠᱷᱚᱱ ᱢᱟᱨᱟᱝ ᱟᱯᱮᱞ ᱠᱷᱟᱹᱛᱤᱨ ᱵᱟᱰᱟᱭᱚᱜᱼᱟ᱾ ᱥᱳᱯᱤᱭᱟᱱ ᱫᱚ ᱠᱟᱹᱥᱢᱤᱨ ᱨᱮᱱᱟᱜ ᱟᱯᱮᱞ ᱥᱚᱦᱚᱨ ᱢᱮᱱᱛᱮ ᱦᱚᱸ ᱵᱟᱲᱟᱭᱚᱜᱼᱟ᱾

ᱱᱟᱜᱟᱢ

ᱰᱮᱢᱚᱜᱽᱨᱟᱯᱷᱤ
᱒᱐᱑᱑ ᱥᱮᱨᱢᱟ ᱦᱚᱲᱞᱮᱠᱷᱟ ᱞᱮᱠᱟᱛᱮ, ᱥᱳᱯᱤᱭᱟᱱ ᱨᱮᱱ ᱞᱮᱠᱷᱟᱜᱩᱴ ᱦᱚᱲᱮᱞ ᱒᱖᱖,᱒᱑᱕ ᱜᱟᱱ᱾ ᱱᱚᱣᱟ ᱫᱚ ᱥᱤᱧᱚᱛ ᱨᱮᱱᱟᱜ ᱖᱔᱐ ᱜᱚᱴᱟᱝ ᱦᱚᱱᱚᱛ ᱢᱩᱫ ᱨᱮ ᱕᱗᱗ ᱟᱱᱟᱜ ᱴᱷᱟᱶ ᱨᱮ ᱢᱮᱱᱟᱜᱼᱟ᱾ ᱦᱚᱱᱚᱛ ᱨᱮ ᱢᱤᱫ ᱪᱟᱹᱣᱠᱟᱹ ᱠᱤᱢᱤ ᱨᱮ ᱘᱕᱒ ᱜᱟᱱ ᱦᱚᱱ ᱠᱚ ᱛᱟᱦᱮᱱ ᱠᱟᱱᱟ (᱒,᱒᱑᱐/ ᱪᱟᱹᱣᱠᱟᱹ ᱢᱟᱭᱤᱞ)᱾ 
᱒᱐᱐᱑ ᱠᱷᱚᱱ ᱒᱐᱑᱐ ᱨᱮ ᱱᱚᱰᱮᱱᱟᱜ ᱦᱚᱲᱮᱞ ᱦᱟᱨᱟ ᱨᱟᱠᱟᱯ ᱨᱮᱱᱟᱜ ᱨᱮᱢ ᱒᱕.᱘᱕% ᱛᱟᱦᱮ ᱠᱟᱱᱟ᱾ ᱥᱳᱯᱤᱭᱟᱱ ᱦᱚᱱᱚᱛ ᱨᱮᱱᱟᱜ ᱡᱟᱱᱟᱝ ᱡᱟᱹᱱᱤ ᱑᱐᱐᱐ ᱠᱚᱲᱟ ᱨᱮ ᱙᱕᱑ ᱠᱩᱲᱤ ᱟᱨ ᱠᱟᱜᱚᱡᱤᱭᱟᱹ ᱦᱚᱲ ᱮᱞ ᱖᱒.᱔᱙% ᱾

ᱦᱚᱲᱢᱚᱥᱟᱶᱟᱨ
ᱦᱚᱱᱚᱛ ᱨᱮ ᱟᱭᱢᱟ ᱜᱟᱱ ᱦᱟᱥᱯᱟᱛᱟᱞ (Hospital) ᱟᱨ ᱦᱚᱲᱢᱚᱥᱟᱶᱟᱨ ᱥᱩᱵᱤᱫᱷᱟ ᱜᱮ ᱢᱮᱱᱟᱜᱼᱟ, ᱱᱚᱣᱟ ᱟᱰᱮᱯᱟᱥᱮ ᱨᱮᱱᱟᱜ ᱦᱟᱥᱯᱟᱛᱟᱞ ᱠᱚ ᱦᱩᱭᱩᱜ ᱠᱟᱱᱟ ᱺ ᱦᱚᱱᱚᱛ ᱦᱟᱥᱯᱟᱛᱟᱞ, ᱥᱳᱯᱤᱭᱟᱱ, ᱥᱟᱵ ᱦᱚᱱᱚᱛ ᱦᱟᱥᱯᱟᱛᱟᱞ ᱠᱮᱞᱞᱮᱨ, ᱥᱟᱵ ᱦᱚᱱᱚᱛ ᱦᱟᱥᱯᱟᱛᱟᱞ ᱡᱟᱭᱱᱟᱯᱳᱨᱮ, ᱮᱱᱴᱤᱯᱤᱮᱭᱤᱪᱥᱤ ᱨᱟᱢᱱᱟᱜᱟᱨ, ᱯᱤᱮᱭᱤᱪᱥᱤ ᱦᱮᱨᱢᱟᱱ, ᱯᱤᱮᱭᱤᱪᱥᱤ ᱯᱤᱧᱡᱩᱨᱟ, ᱯᱤᱮᱭᱤᱪᱥᱤ ᱰᱤᱠᱮ ᱯᱳᱨᱟ, ᱯᱤᱮᱭᱤᱪᱥᱤ ᱵᱷᱮᱦᱤᱞ, ᱯᱤᱮᱭᱤᱪᱥᱤ ᱥᱮᱫᱳᱣ, ᱯᱤᱮᱭᱤᱪᱥᱤ ᱱᱟᱫᱤᱜᱟᱢ ᱮᱢᱟᱱ᱾

ᱧᱮᱞ ᱡᱚᱝ ᱡᱟᱜᱟ
ᱥᱳᱯᱤᱭᱟᱱ ᱨᱮ ᱟᱭᱢᱟ ᱜᱟᱱ ᱧᱮᱞ ᱡᱚᱝ ᱡᱟᱜᱟ ᱢᱮᱱᱟᱜᱼᱟ, ᱪᱮᱫᱞᱮᱠᱟ ᱺ ᱟᱨᱥᱤ ᱯᱳᱨᱟ ᱞᱟᱦᱟᱱᱛᱷᱳᱣᱨ, ᱥᱮᱫᱳ, ᱦᱤᱨᱯᱳᱨᱟ ᱣᱟᱭᱞᱰᱞᱟᱭᱤᱯᱷ ᱥᱟᱱᱪᱩᱨᱤ, ᱫᱩᱵᱤᱡᱟᱱ- ᱦᱮᱨᱯᱳᱨᱟ ᱟᱹᱛᱩ ᱠᱷᱚᱱ ᱖ ᱠᱤᱞᱳᱢᱤᱴᱟᱨ; ᱯᱮᱨ ᱢᱟᱨᱜ/ᱯᱮᱨ ᱜᱟᱞᱤ- ᱞᱮᱨ ᱠᱤ ᱵᱟᱞᱤ ᱠᱷᱚᱱ ᱒᱐ ᱠᱤᱞᱳᱢᱤᱴᱟᱨ; ᱦᱟᱥ ᱣᱟᱜ ᱵᱟᱱᱟᱢ ᱯᱟᱛᱷᱮᱨ, ᱥᱳᱠ ᱫᱟᱨᱟᱭ ᱟᱨ ᱡᱟᱡᱤᱱᱟᱨ ᱴᱷᱮᱱᱟᱜ ᱢᱩᱜᱷᱳᱞ ᱥᱟᱨᱟᱭ᱾ ᱡᱟᱢᱤᱭᱟ ᱢᱚᱥᱡᱤᱛ ᱥᱳᱯᱤᱭᱟᱱ ᱨᱮᱱᱟᱜ ᱢᱤᱫ ᱯᱷᱮᱢᱟᱥ ᱱᱟᱜᱟᱢᱤᱭᱟᱹ ᱴᱷᱟᱶ ᱠᱟᱱᱟ, ᱡᱟᱦᱟ ᱫᱚ ᱱᱚᱣᱟ ᱴᱚᱴᱷᱟ ᱨᱮ ᱢᱩᱜᱷᱳᱞ ᱨᱟᱡᱽ ᱚᱠᱛᱚ ᱨᱮ ᱵᱮᱱᱟᱣ ᱦᱩᱭ ᱞᱮᱱᱟ᱾

ᱥᱳᱯᱤᱭᱟᱱ ᱥᱚᱦᱟᱨ ᱵᱟᱨᱦᱮ ᱱᱟᱜᱵᱟᱞ ᱮᱨᱤᱭᱟ ᱨᱮ ᱢᱤᱫ ᱥᱤᱵ ᱢᱚᱱᱫᱤᱨ ᱢᱮᱱᱟᱜᱼᱟ ᱡᱟᱦᱟ ᱫᱚ ᱠᱚᱯᱟᱞᱢᱳᱪᱳᱱ ᱢᱚᱱᱫᱤᱨ ᱠᱚ ᱢᱮᱛᱟᱜᱼᱟ᱾

ᱦᱮᱡᱽᱥᱮᱱ
ᱥᱩᱨ ᱠᱚᱨᱮᱱᱟᱜ ᱦᱚᱱᱚᱛ ᱥᱟᱶ ᱥᱳᱯᱤᱭᱟᱱ ᱦᱚᱱᱚᱛ ᱨᱮᱱᱟᱜ ᱱᱟᱯᱟᱭ ᱦᱚᱨᱰᱟᱦᱟᱨ ᱢᱮᱱᱟᱜᱼᱟ᱾

ᱵᱟᱨᱦᱮ ᱡᱚᱱᱚᱲ
ᱚᱯᱷᱤᱥᱤᱭᱟᱞ ᱣᱮᱵᱽᱥᱟᱭᱤᱴ
ᱥᱟᱹᱠᱷᱭᱟᱹᱛ